**HOVEDUTSKRIFT**

**Salangen Menighets/fellesråd**

Tirsdag 26.4.2022 ble det avholdt møte i Salangen Menighets/fellesråd.

Møtested: Menighetssalen i Salangen kirke

**Som medlemmer møtte:**

Ann Kristin Bakkemo

Andreas Bay

Lars Andreas Nesje

Sissel Fjelstad

Veronika Helen Nylund

Torulv Klaussen

Inger Strand – 1 vara

Terje Bertheussen - kommunens representant

**Forfall:**

Spr Grete Glemmestad

Vi bekrefter med vår underskrift at møtebokens blader, som vi signerer, er i samsvar med det som ble behandlet på møtet.

Hovedutskriften sendes medlemmene, varamedlemmene og prost Sigurd Skollevoll

**Til behandling var følgende:**

# **Sak 12/22 Godkjenning av innkalling og saksliste**

**Vedtak:**

Innkalling og saksliste godkjennes. Møtet er lovlig satt.  **Enst.**

**Sak 13/22 Godkjenning av protokollen fra Menighets/Fellesrådsmøte 1.3.22**

**Vedtak:**

Protokollen fra Menighets/fellesrådsmøte den 1.3.22 godkjennes. **Enst.**

#### Sak 14/22 Referater

*Følgende referater ble fremlagt:*

1. Kirkerådet -Bruk av avspilt musikk i gravferder
2. KA – En ny juridisk vurdering gir viktige innspill til arbeidet med ny organisering av Den norske kirke
3. Årets fasteaksjon er vel gjennomført, totalt kr 26 891,- innsamlet i Salangen.

**Vedtak:**

De fremlagte referatene tas til orientering. **Enst.**

**FR Sak 15/22 Regnskap 2021**

**Vedtak:**

Salangen menighets/fellesråd godkjenner det fremlagte årsregnskapet for 2021 med et mindreforbruk på kr 97 890,- **Enst.**

**FR Sak 16/22 Male resten av kirka**

**Vedtak:**

Det er ønskelig å få malt hele kirka i forbindelse med at langveggen mot veien skal males. Det innhentes pris på maling av de to siste veggene, og vurderes deretter om vi kan finansiere dette over disposisjonsfondet. **Enst.**

**FR Sak 17/22 Nødlys**

**Forslag til vedtak:**

Det byttes til nye nødlys i Salangen kirke av type SolidLED

Eneste motforestilling, over døren fremme bak flygelet er skiltet veldig synlig. Er det mulig å få noe med svakere lys over denne døren?

**Vedtak:**

Det byttes til nye nødlys i Salangen kirke av type SolidLED, dersom det finnes en mindre sjenernede variant til over døren fremme bak flygelet.

Nødlysene finansieres av disposisjonsfondet inntil kr 30 000,-. **Enst.**

**FR Sak 18/22 Parkering Elvenes kapell**

**Forslag til vedtak:**

Salangen menighetsråd er positive til få på plass en avtale med grunneier om parkering. Kirkevergen utarbeider avtalen i samarbeid med arbeidsutvalget.

Avtalen sier noe om at kostnadene knyttet til bruksrett og vedlikehold av grunn tilsvarer festeavgiften.

**Vedtak:**

Salangen menighetsråd er positive til få på plass en avtale med grunneier om parkering. Kirkevergen utarbeider og gis fullmakt til å inngåavtalen i samarbeid med arbeidsutvalget. **Enst.**

**FR Sak 19/22 Vårdugnad på gravlundene**

Menighetsrådet diskuterte hvordan vi kan få flere til å møte på dugnaden. Prøve å nå ut til

flest mulig om når det skal være dugnad, og oppfordre alle som har gravsted på kirkegården

til å komme og være med. Fremsnakking av dugnaden er viktig, det er hyggelig å være på

dugnad.

**Vedtak:**

1. Vårdugnad på Salangen gravlund avholdes torsdag 12.mai kl 10-14 og kl 15-20.
2. Vårdugnaden på Elvenes gravlund gjennomføres senere. **Enst.**

**MR Sak 20/22 Kirkas rolle under millionfisken**

Tidligere års praksis med cafe Oasen er ønskelig å fortsette med. I tillegg er det gudstjeneste på søndagen. Noe skepsis til åpen kirke uten tilsyn, heller kortere åpningstid og at det er folk tilstede når kirka er åpen. Enda bedre om noen spilte musikk og det skjedde noe i kirka. Gjerne i forlengelse av cafeen.

**Vedtak:**

Det arrangeres cafe Oasen i menighetssalen på lørdagen under millionfisken.

Ann Kristin Bakkemo og Inger Strand stiller i cafe komite. **Enst.**

Møte sluttet kl 20.10

Tonje Østvik

kirkeverge/daglig leder